《送欧桢伯大理迁南工曹》
明代·王弘诲

赋成怜尔递迁官，风采当年水部看。名重汉廷推结袜，交倾词苑庆弹冠。

钩帘钟阜春烟媚，对酒吴城海月寒。书续河渠应早寄，故人相望在长安。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。